ai4bharat/Pralekha huggingface dataset:
நாடாளுமன்ற விவகாரத்துறை அமைச்சகம்
நாடாளுமன்ற விவகாரங்கள் அமைச்சக அதிகாரிகள் மற்றும் ஊழியர்களுக்கு, திரு. அர்ஜுன் ராம் மேஹ்வால் தூய்மை உறுதிமொழி செய்து வைத்தார்.
நாடாளுமன்ற விவகாரங்கள் துறையால் 2018 ஏப்ரல் 16 முதல் 30 வரை தூய்மை இருவாரம் கடைப்பிடிக்கப்பட்டதை ஒட்டி, அமைச்சக அதிகாரிகள் மற்றும் ஊழியர்களுக்கு, மத்திய நீர்வள ஆதாரம், நதிகள் மேம்பாடு & கங்கை புனரமைப்பு மற்றும் நாடாளுமன்ற விவகாரங்கள் துறை இணையமைச்சர் திரு. அர்ஜுன்ராம் மேஹ்வால் தூய்மை உறுதிமொழி செய்து வைத்தார்.
பின்னர் நடைபெற்ற கலந்துரையாடல் கூட்டத்தில், திரு. மேஹ்வால் மற்றும் அதிகாரிகள், ஊழியர்கள் கலந்து கொண்டு, ஆரோக்கியமான மற்றும் வளமான வாழ்வுக்கு தூய்மையின் அவசியம் குறித்த கருத்துக்களையும் அனுபவங்களையும் பகிர்ந்து கொண்டனர்.
கூடுதல் விவரங்களுக்கு www.pib.nic.in என்ற இணையதளத்தை பார்க்கவும்.
(Visitor Counter : 96
பிரதமர் அலுவலகம்
மத்தியப் பிரதேசத்தை சேர்ந்த பிரதமரின் ஏழைகள் நல உணவு திட்ட பயனாளிகளுடன் ஆகஸ்ட் 7 அன்று பிரதமர் உரையாடவுள்ளார்
மத்தியப் பிரதேசத்தை சேர்ந்த பிரதமரின் ஏழைகள் நல உணவு திட்ட பயனாளிகளுடன் 2021 ஆகஸ்ட் 7 அன்று காணொலி மூலம் பிரதமர் திரு நரேந்திர மோடி உரையாடவுள்ளார்.
தகுதியுள்ள ஒருவர் கூட விடுபடாதவாறு திட்டம் குறித்த விழிப்புணர்வை அதிகரிப்பதற்கான தீவிர பிரச்சாரத்தை மாநில அரசு மேற்கொண்டு வருகிறது. 2021 ஆகஸ்ட் 7-ஐ பிரதமரின் ஏழைகள் நல உணவு திட்ட தினமாக அம்மாநிலம் கொண்டாடவுள்ளது.
பிரதமரின் ஏழைகள் நல உணவு திட்டத்தின் கீழ் மத்தியப் பிரதேசத்தில் உள்ள 4.83 கோடி பயனாளிகள் 25,000-க்கும் அதிகமான நியாய விலை கடைகளில் இருந்து இலவ ரேஷன் பொருட்களை பெறுகிறார்கள்.
மத்தியப் பிரதேச ஆளுநர் திரு மங்குபாய் பட்டேல் மற்றும் முதல்வர் திரு சிவராஜ் சிங் சௌஹான் இந்நிகழ்ச்சியில் கலந்து கொள்வார்கள். உத்தரகாண்ட், இமாச்சலப் பிரதேசம், அருணாச்சலப் பிரதேசம், அசாம், திரிபுரா, ஹரியானா மற்றும் கோவா ஆகிய மாநிலங்களின் உணவுத்துறை அமைச்சர்கள் மற்றும் அதிகாரிகளும் இந்நிகழ்ச்சியில் பங்கேற்பார்கள்.
-----
(
மத்திய அமைச்சரவை
ஆஸ்திரேலியா – இந்தியா நீர்ப்பாதுகாப்புத் திட்டத்திற்கான தொழில்நுட்ப ஒத்துழைப்புக்காக இந்தியா – ஆஸ்திரேலியா இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
நகர்ப்புற நீர் நிர்வாகத்தில் தொழில்நுட்ப ஒத்துழைப்பிற்கு மத்திய வீட்டுவசதி மற்றும் நகர்ப்புற விவகாரங்கள் அமைச்சகம், ஆஸ்திரேலியாவின் வெளியுறவு மற்றும் வர்த்தகத்துறை இடையேயான புரிந்துணர்வு ஒப்பந்தம் குறித்து பிரதமர் திரு நரேந்திர மோடி தலைமையில் நடைபெற்ற மத்திய அமைச்சர்கள் கூட்டத்தில் எடுத்துரைக்கப்பட்டது. இந்த ஒப்பந்தம் 2021 டிசம்பரில் கையெழுத்தானது.
நகர்ப்புற நீர்ப்பாதுகாப்புத் துறையில், இரு நாடுகளுக்கு இடையே இருதரப்பு ஒத்துழைப்பை இந்த ஒப்பந்தம் வலியுறுத்துகிறது. நகர்ப்புற நீர்ப்பாதுகாப்புத் துறையில் இருநாடுகளால் பெறப்பட்டுள்ள தொழில்நுட்ப முன்னேற்றங்கள் குறித்து இருதரப்பினரும், அறிந்துகொள்ள இந்த ஒப்பந்தம் வகை செய்கிறது. தற்சார்பு இந்தியா என்பதை எதார்த்தமாக்க இது உதவும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1832165
------
(
தகவல் மற்றும் ஒலிபரப்பு அமைச்சகம்
மத்திய அரசின் டிஜிட்டல் நாள் காட்டி மற்றும் டைரியை வெளியிட்டார் மத்திய அமைச்சர் பிரகாஷ் ஜவடேகர்
மத்திய அரசின் டிஜிட்டல் நாள் காட்டி மற்றும் டைரியை மத்திய தகவல் மற்றும் ஒலிபரப்புத்துறை அமைச்சர் திரு பிரகாஷ் ஜவடேகர் இன்று வெளியிட்டார். தேசிய ஊடக மையத்தில் நடந்த விழாவில், நாள்காட்டியின் மற்றும் டைரியின் ஆண்ட்ராய்டு மற்றும் ஐஓஎஸ் கைப்பேசி செயலி ஆகியவற்றை வெளியிட்டார்.
இந்நிகழ்ச்சியில் பேசிய மத்திய அமைச்சர் திரு பிரகாஷ் ஜவடேகர், முன்பு சுவர்களை அலங்கரித்த அரசு நாள்காட்டிகள் தற்போது செல்போன்களை அலங்கரிக்கின்றன என மகிழ்ச்சி தெரிவித்தார். இந்த செயலியின் சிறப்பம்சங்கள் குறித்து பேசிய திரு பிரகாஷ் ஜவடேகர், ‘‘ இந்த கைபேசி செயலி இலவசம். 2021 ஜனவரி 15ம் தேதி முதல், இது 11 மொழிகளில் இலவசமாக கிடைக்கும். ஒவ்வொரு ஆண்டும், புதிய நாள்காட்டி தேவை என்ற நிலையை, இந்த செயலி மாற்றும். ஒவ்வொரு மாதத்திலும், ஒரு கருப் பொருள், ஒரு தகவல், பிரபல இந்திய தலைவர் பற்றிய விவரம் இந்த செயலியில் இருக்கும். இதுவரை கொண்டுவரப்பட்ட அரசு திட்டங்கள் தொடங்கப்பட்ட தேதியையும் இந்த செயலி தெரிவிக்கும்’’ என்றார்.
பிரதமரின் டிஜிட்டல் இந்தியா தொலைநோக்குக்கு ஏற்ற வகையில், மத்திய அரசின் டிஜிட்டல் நாள்காட்டியை ஸ்மார்ட் போனில் பயன்படுத்த முடியும். இந்த செயலியை கூகுள் ப்ளே ஸ்டோர், ஐஓஎஸ் ஆப் ஸ்டோர் ஆகியவற்றிலிருந்து பதிவிறக்கம் செய்து கொள்ளலாம். இந்த செயலியை மத்திய தகவல் மற்றும் ஒலிபரப்புத்துறை அமைச்சகத்தின் கள விளம்பர மற்றும் தகவல் தொடர்பு அலுவலகம் வடிமைத்து உருவாக்கியுள்ளது. தற்போது இந்த செயலி இந்தி மற்றும் ஆங்கிலத்தில் கிடைக்கிறது. விரைவில் 11 இந்திய மொழிகளில் கிடைக்கும்.
இந்த செயலியை ஆண்ட்ராய்ட் போன்களில், கூகுள் ப்ளே ஸ்டோர் இணைப்பில் இருந்து பதிவிறக்கம் செய்ய முடியும்.
https://play.google.com/store/apps/details?id=in.gov.calendar
ஐ-போன்களில், இந்த செயலியை கீழ்கண்ட இணைப்பில் பதிவிறக்கம் செய்யலாம்.
https://apps.apple.com/in/app/goi-calendar/id1546365594
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1687106
பிரதமர் அலுவலகம்
ரூ.1800 கோடி மதிப்பிலான பல வளர்ச்சி திட்டங்களை பிரதமர் தொடங்கி வைத்து அடிக்கல் நாட்டினார்
பிரதமர் திரு நரேந்திர மோடி இன்று ரூ.1800 கோடி மதிப்பிலான பல திட்டங்களுக்கு அடிக்கல் நாட்டினார். வாரணாசியில் உள்ள சிக்ராவில் உள்ள டாக்டர் சம்பூர்ணானந்த் விளையாட்டு அரங்கில் நடந்த நிகழ்ச்சியில் உத்தரப்பிரதேச ஆளுநர் திருமதி ஆனந்திபென் படேல், உத்தரப்பிரதேச முதலமைச்சர் யோகி ஆதித்யநாத் உள்ளிட்டோர் கலந்து கொண்டனர்.
முதலில், உத்தரப்பிரதேசம் மற்றும் காசி மக்கள் சமீபத்திய தேர்தலில் அளித்த பெரும் ஆதரவிற்கு பிரதமர் நன்றி தெரிவித்தார்.
காசி எப்பொழுதும் உயிர்ப்புடன் இருந்து கொண்டே இருக்கிறது என்று பிரதமர் கூறினார். இப்போது காசி முழு நாட்டிற்கும் ஒரு பாரம்பரியம் மற்றும் வளர்ச்சியின் தோற்றத்தைக் காட்டியுள்ளது. ஆயிரக்கணக்கான கோடி ரூபாய் திட்டங்களும், திட்டங்களும் நிறைவடைந்துள்ளதாகவும், பல திட்டப்பணிகள் நடந்து வருவதாகவும் பிரதமர் கூறினார். இந்த வளர்ச்சி காசியை மேலும் முற்போக்கான மற்றும் உணர்திறன் கொண்டதாக மாற்றுகிறது என்று அவர் குறிப்பிட்டார். ‘’அனைவரது முயற்சியும் இணைந்து அனைவருக்குமான வளர்ச்சியை முன்னெடுத்துச் செல்வதற்கு எனது காசி ஒரு சிறந்த உதாரணம்" என்று அவர் கூறினார்.
"நாட்டிற்கு வழிகாட்டும் பணியை காசியின் விழிப்புணர்வுள்ள குடிமக்கள் செய்த விதம் கண்டு மகிழ்ச்சி அடைகிறேன். குறுக்குவழிகளால் நாட்டிற்கு நன்மை செய்ய முடியாது என்று காசியின் குடிமக்கள் முழு நாட்டிற்கும் ஒரு செய்தியை வழங்கியுள்ளனர்’’ என்று கூறிய அவர், தற்காலிக மற்றும் குறுக்குவழி தீர்வுகளை விட நீண்டகால தீர்வுகள் மற்றும் திட்டங்களை விரும்புவதாக உள்ளூர் மக்களை அவர் பாராட்டினார். உள்கட்டமைப்பு மற்றும் பிற துறைகளில் ஏற்பட்டுள்ள மேம்பாடுகள் சுற்றுலாவை நகரத்திற்கு கொண்டு வந்துள்ளதுடன், வணிகம் மற்றும் எளிதாக வாழ்வதற்கான புதிய வாய்ப்புகளை உருவாக்கியுள்ளது என்றார் அவர்.
"எங்களைப் பொறுத்தவரை, எங்களைப் பொறுத்தவரை, வளர்ச்சி என்பது ஏழைகள், தாழ்த்தப்பட்டோர், பிற்படுத்தப்பட்டோர், பிற்படுத்தப்பட்டோர், பழங்குடியினர், தாய்மார்கள் மற்றும் சகோதரிகளுக்கு அதிகாரம் அளிப்பதாகும்” என்று பிரதமர் கூறினார்.
எங்கள் அரசாங்கம் ஏழைகளின் பிரச்சினைகளைத் தீர்க்க எப்போதும் முயற்சிக்கிறது, அவர்களின் மகிழ்ச்சியிலும் துக்கத்திலும் அவர்களுக்கு ஆதரவளிக்க முயற்சிக்கிறது என்று பிரதமர் கூறினார். இலவச கொரோனா தடுப்பூசி முதல் ஏழைகளுக்கு இலவச உணவு வழங்குவது வரை, மக்களுக்கு சேவை செய்வதற்கான எந்த வாய்ப்பையும் அரசாங்கம் விட்டுவிடவில்லை. புதிய விளையாட்டு மையத்தை பெறுவதில் விளையாட்டு வீரர்களின் ஆர்வத்தையும் பிரதமர் குறிப்பிட்டார்.
காசியில் ஒலிம்பிக் விளையாட்டுக்கான அனைத்து வசதிகளையும் செய்து தர அரசு செயல்பட்டு வருகிறது என்று பிரதமர் கூறினார். சிக்ராவில் மறுவடிவமைக்கப்பட்ட மைதானத்தில் சர்வதேச வசதிகள் உருவாக்கப்படுகின்றன என்றார். ஆறு தசாப்தங்கள் பழமையான இந்த மைதானம் 21ம் நூற்றாண்டின் வசதிகளுடன் கூடியதாக இருக்கும்.
கங்கை மற்றும் வாரணாசியை தூய்மையாக வைத்திருக்குமாறு காசி மக்களை கேட்டுக் கொண்ட பிரதமர், மக்களின் ஆதரவுடனும், பாபா விஸ்வநாத்தின் ஆசியுடனும், நகரத்துக்கான அனைத்து உறுதிமொழிகளும் நிறைவேற்றப்படும் என்றும் நம்பிக்கை தெரிவித்தார்.
புவி அறிவியல் அமைச்சகம்
அரபிக் கடலில் டவ்-தே தீவிரப் புயல்: குஜராத் மற்றும் டையு கடலோர பகுதிக்கு மஞ்சள் எச்சரிக்கை
அரபிக் கடலில் டவ்-தே புயல் உருவாகியுள்ளதை முன்னிட்டு, குஜராத் மற்றும் டையு கடலோர பகுதிகளுக்கு மஞ்சள் எச்சரிக்கை விடுக்கப்பட்டுள்ளது.
கிழக்கு மத்திய அரபிக் கடலில் உருவாகியுள்ள டவ்-தே புயல் கடந்த 6 மணி நேரத்தில் வடக்கு நோக்கு மணிக்கு 11 கி.மீ வேகத்தில் நகர்ந்து இன்று காலை 8. 30 மணி நிலவரப்படி, பன்ஜிம் கோவாவுக்கு தென்மேற்கே 120 கி.மீ தூரத்தில் மையம் கொண்டுள்ளது.
இது குஜராத்தில் போர்பந்தர் - மகுவா இடையே வரும் 18ம் தேதி காலை கரையை கடக்கும் எனத் தெரிகிறது.
இதனால் இன்று முதல் 18ம் தேதி வரை காற்று மணிக்கு 130 கி.மீ வேகம் முதல் 160 கி.மீ வேகம் வரை படிப்படியாக அதிகரிக்கும் என எச்சரிக்கை விடுக்கப்பட்டுள்ளது.
இதன் காரணமாக குஜராத் மற்றும் டையூ கடலோர பகுதிக்கு மஞ்சள் எச்சரிக்கை விடுக்கப்பட்டுள்ளது. சவுராஷ்டிரா, கட்ச், டையு, குஜராத்தின் தென் பகுதிகள் சில வற்றில் நாளை கனமழையும், நாளை மறுநாள் ஒரு சில இடங்களில் தீவிர கன மழையும் பெய்யும் என எச்சரிக்கை விடுக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1719039
பிரதமர் அலுவலகம்
பிரிவினையின் போது உயிரிழந்தவர்களுக்கு பிரதமர் அஞ்சலி
பிரிவினைக் கொடுமைகள் தினத்தை முன்னிட்டு பிரிவினையின் போது உயிரிழந்தவர்களுக்கு பிரதமர் திரு நரேந்திர மோடி அஞ்சலி செலுத்தியுள்ளார்.
அவர் வெளியிட்டுள்ள ட்விட்டர் பதிவில் கூறியதாவது:
“பிரிவினைக் கொடுமைகள் தினமான இன்று #PartitionHorrorsRemembranceDay , பிரிவினையின் போது உயிரிழந்தவர்கள் அனைவருக்கும் அஞ்சலி செலுத்துவதுடன், நமது வரலாற்றில் கொடூரமான காலகட்டத்தின் போது பாதிக்கப்பட்டவர்களின் நெகிழ்த்தன்மை மற்றும் உறுதியை பாராட்டுகிறேன்.”
பாதுகாப்பு அமைச்சகம்
இந்திய விமானப்படை டோர்னியர் விமானத்திற்கு ஏற்படவிருந்த அசம்பாவிதம் தவிர்ப்பு
பாலம் விமான தளத்திலிருந்து, ஏப்ரல் 30 அன்று கிளம்பவிருந்த டோர்னியர் விமானத்திற்கு நேரவிருந்த அசம்பாவிதம் தவிர்க்கப்பட்டது. இந்திய விமானப்படையின் இந்த விமானத்தின் டையரில் ஏற்பட்ட கோளாறை, கிளம்பும் நேரத்தில் விமானி கண்டுபிடித்ததால், சமயோசிதமாக செயல்பட்டு விமானத்தை நிறுத்தினார். விமானமும், விமானத்தில் பயணம் செய்தவர்களும் பத்திரமாக உள்ளனர்.
சிறப்பு சேவைகள் மற்றும் கட்டுரைகள்
இந்திய அறிவுசார் பாரம்பரியத்தை மீட்டெடுப்பது அவசியம்: பல்கலைக்கழக துணைவேந்தர் குர்மீத் சிங்
புதுவை பல்கலைக்கழக ஆங்கிலத்துறை சார்பில் மார்ச் 24 மற்றும் 25 தேதிகளில் “இந்திய அறிவு முறைக்கு வட்டார இலக்கிய பாரம்பரியத்தின் பங்களிப்பு” என்கிற தலைப்பில் இரண்டு நாள் தேசிய கருத்தரங்கு நடைபெற்றது. சமூக அறிவியலிலுக்கான இந்திய அவையத்துடன் இணைந்து நடத்தப்படும்.
இக்கருத்தரங்கில் கலந்து கொண்டு தலைமை உரை நிகழ்த்திய பல்கலைக்கழக துணைவேந்தர் குர்மீத் சிங் இந்திய அறிவுசார் பாரம்பரியத்தை மீட்டெடுக்கும் அவசியத்தை அதன் முக்கியத்துவத்தை முன்வைத்து பேசினார். காலனிய மற்றும் மேற்கத்திய கலாச்சார தாக்கத்தால் இன்றைய இளைய சமூகம் இந்திய அறிவுசார் பாரம்பரியத்தை இழந்து நிற்பது வேதனைக்குரியது. நமது பாரம்பரிய அறிவுசார் தரவுகளை, முறைகளை அறிந்து கொள்வதில் இன்றைய இளைஞர்களிடம் ஆர்வக்குறைபாடு இருப்பதை சுட்டிக்காட்டிய துணைவேந்தர் இத்தகைய கருத்தரங்குகள் மட்டுமே இந்த குறைபாட்டை நீக்கி பாரம்பரிய அறிவுசார் அமைப்புகளை கல்வி முறையின் ஒரு முக்கியமான அங்கமாக்க இயலும் என்று நம்பிக்கை தெரிவித்தார்.
மைய உரை ஆற்றிய ஆந்திர மத்திய பழங்குடி பல்கலைக்கழக துணைவேந்தர் பேரா. டீ வி கட்டிமணி இக்கருத்தரங்கின் இன்றைய தேவையையும் அதன் முக்கியத்துவத்தையும் வலியுறுத்தினார். பள்ளி மற்றும் கல்லூரி பாடத்திட்டத்தில் இந்திய பாரம்பரிய அறிவு முறைகளை உள்ளடக்க வேண்டிய அவசியத்தை சுட்டிக்காட்டினார். செவ்வியல் தத்துவ மரபிலிருந்து நாட்டுப்புற மக்கள் இசை வரை அனைத்தும் இந்திய பாரம்பரிய கலாச்சார பனுவல்களில் இலக்கிய பிரதிகளில் அறிவுச்சுரங்கமாய் கொட்டிக்கிடக்கிறது என்றார். வாய்மொழி இலக்கியங்களை பழங்குடி மொழிகளை கலாச்சார அடையாளங்களை மீட்டெடுப்பது காலத்தின் தேவை. மிகச்சாதாரண வீட்டு வேலை தொடங்கி வயல்வெளி வேலைகள் வரை அனைத்துமே ஒரு விதத்தில் மனம், உடல், எண்னங்களை உள்ளடிக்கிய கலைகளே. பழங்குடி மொழிகள் அழிந்து வருவதை எச்சரித்த துணைவேந்தர் அவற்றை கல்வி பாடத்திட்டத்தில் உள்ளடக்கி காப்பாற்ற வேண்டிய அவசியத்தை உணர்த்தினார். பட்டப்படிப்போடு செயல்முறையும் கைகோர்த்து நின்றால் தான் முழுமையான கல்வி அறிவு சாத்தியம் என்றும் அதற்க்கு இந்திய பாரம்பரிய அறிவு முறைகள் வழிவகுக்கும் என்று தனது உரையை நிறைவு செய்தார்.
நிகழ்ச்சியில் மனிதவியல் புல முதன்மையர் பேரா கிளமெண்ட் லூர்து, ஆங்கிலத்துறை தலைவர் பேரா மார்க்ஸ், கருத்தரங்க ஒருங்கிணைப்பாளர் முனைவர் உஜ்வல் ஜனா மற்றும் நாட்டின் பல்வேறு பகுதிகளில் இருந்து ஆய்வறிஞர்கள் கலந்து கொண்டனர்.
அறிவியல் மற்றும் தொழில்நுட்பத்துறை
கொவிட் சுரக்ஷா திட்டத்தின் கீழ், கோவாக்சின் மருந்து உற்பத்தி திறன் அதிகரிப்பு
உள்நாட்டு கொவிட் தடுப்பூசிகள் உற்பத்தியை அதிகரிக்க, தற்சார்பு இந்தியா திட்டம் 3.0-ன் கீழ் கொவிட் சுரக்ஷா அறிவிக்கப்பட்டது. இதை மத்திய அரசின் உயிரிதொழில்நுட்பத் துறை அமல்படுத்துகிறது.
இத்திட்டத்தின் கீழ், தடுப்பூசி உற்பத்தி திறனை அதிகரிக்க, தடுப்பூசி தயாரிப்பு நிறுவனங்களுக்கு மானியமாக நிதியுதவியை மத்திய அரசின் உயிரி தொழில்நுட்பத்துறை வழங்கி வருகிறது. உள்நாட்டில் தயாரிக்கப்படும் கோவாக்சின் தடுப்பூசியின் தற்போதைய உற்பத்தி திறன், 2021 மே-ஜூன் மாதங்களில் இரட்டிப்பாக்கப்படும் மற்றும் 2021 ஜூலை -ஆகஸ்ட்டில் 6 முதல் 7 மடங்காக உற்பத்தி அதிகரிக்கப்படும்.
உதாரணமாக ஏப்ரலில் 1 கோடியாக இருக்கும் கோவாக்சின் தடுப்பூசி உற்பத்தி, ஜூலை -ஆகஸ்ட் மாதத்தில் 6 முதல் 7 கோடியாக அதிகரிக்கப்படும். இந்த அளவு 2021 செப்டம்பரில், சுமார் 10 கோடியாக அதிகரிக்கும் என எதிர்பார்க்கப்படுகிறது.
தடுப்பூசி உற்பத்தியை அதிகரிப்பதற்காக, சில வாரங்களுக்கு முன், இந்தியாவில் 2 முக்கிய தடுப்பூசி உற்பத்தி மையங்களை மத்திய அமைச்சகங்களுக்கு இடையேயான குழுக்கள் பார்வையிட்டன. அப்போது தடுப்பூசி தயாரிப்பாளர்களுடன் விரிவான ஆய்வு நடத்தப்பட்டது.
இந்த அதிகரிப்பு திட்டத்தின் ஒரு பகுதியாக, ஐதராபாத் பாரத் பயோடெக் நிறுவனம் மற்றும் இதர பொதுத்துறை தயாரிப்பு நிறுவனங்களின் உற்பத்தி திறன்கள், தேவையான கட்டமைப்பு மற்றும் தொழில்நுட்பங்களுடன் மேம்படுத்தப்படுகின்றன.
பெங்களூரில் அமைக்கப்படும் பாரத் பயோடெக் நிறுவனத்தின் புதிய மையத்துக்கு சுமார் ரூ.65 கோடி மத்திய அரசு சார்பில் மானியமாக வழங்கப்படுகிறது. தடுப்பூசி உற்பத்தித் திறனை அதிகரிக்கும் வகையில் இந்த மையம் மாற்றியமைக்கப்படுகிறது.
தடுப்பூசி உற்பத்தித் திறனை அதிகரிக்க 3 பொதுத்துறை நிறுவனங்களுக்கும் நிதியுதவி வழங்கப்படுகிறது.
மும்பையில், மகாராஷ்டிர அரசின் கீழ் செயல்படும் பொதுத்துறை நிறுவனமான ஹப்கைன் பயோபார்மசூட்டிக்கல் கார்ப்ரேஷன் லிமிடெட் தடுப்பூசி தயாரிக்க, மத்திய அரசிடம் இருந்து ரூ.65 கோடி மானியமாக வழங்கப்படும். இப்பணியை மேற்கொள்ள 12 மாத கால அவகாசம் கேட்டது ஹப்கைன் பயோபார்மசூட்டிக்கல் நிறுவனம். ஆனால், 6 மாதத்துக்குள் இந்த பணியை முடிக்கும்படி மத்திய அரசு கூறியுள்ளது. இந்த மையம் செயல்பட்டால், மாதத்துக்கு 20 மில்லியன் டோஸ் தடுப்பூசிகளை தயாரிக்க முடியும்.
தேசிய பால் வளர்ச்சி வாரியத்தின் கீழ் ஐதராபாத்தில் செயல்படும் இந்தியன் இமுனோலாஜிக்கல்ஸ் நிறுவனம் மற்றும் உயிரி தொழில்நுட்ப துறையின் கீழ் புலந்சாகரில் செயல்படும் மத்திய அரசின் பொதுத் துறை நிறுவனமான பயாலஜிக்கல்ஸ் நிறுவனம் ஆகியவை இந்தாண்டு ஆகஸ்ட் -செப்டம்பர் மாதத்திற்குள், மாதம் 10 முதல் 15 மில்லியன் டோஸ் தடுப்பூசிகளை தயாரிக்க மத்திய அரசு நிதியுதவி வழங்கும்.
-------
(Visitor Counter : 342
மத்திய அமைச்சரவை
அடல் புதுமை திட்டம், இந்தியா மற்றும் திறமை மற்றும் வெற்றிக்கான நிதியம், ரஷ்யா இடையேயான புரிந்துணர்வு ஒப்பந்தம் குறித்து மத்திய அமைச்சரவையிடம் இன்று எடுத்துரைக்கப்பட்டது
அறிவியல் மற்றும் தொழில்நுட்ப மேம்பாட்டுக்கான அடல் புதுமை திட்டம், இந்தியா மற்றும் திறமை மற்றும் வெற்றிக்கான நிதியம், ரஷ்யா இடையேயான புரிந்துணர்வு ஒப்பந்தம் குறித்து மத்திய அமைச்சரவையிடம் இன்று எடுத்துரைக்கப்பட்டது.
புதுதில்லியில் இன்று பிரதமர் திரு. நரேந்திர மோடி தலைமையில் நடைபெற்ற அமைச்சரவையில் இது தெரிவிக்கப்பட்டது. இருநாடுகளும், மாணவர்கள், ஆசிரியர்கள், ஆராய்ச்சியாளர்கள் மற்றும் விஞ்ஞானிகளை பரஸ்பரம் பரிமாறிக் கொள்ள இந்தப் புரிந்துணர்வு ஒப்பந்தம் வகைசெய்கிறது. இந்த ஆண்டு அக்டோபர் மாதம் 5 ஆம் தெதி ஒப்பந்தம் கையெழுத்தானது.
பயன்கள்
இந்தப் புரிந்துணர்வு ஒப்பந்தம், இருநாடுகளின், மாணவர்கள், ஆசிரியர்கள், ஆராய்ச்சியாளர்கள் மற்றும் விஞ்ஞானிகளை பரஸ்பரம் பரிமாறிக் கொள்ள வகைசெய்வதால், இருநாடுகளின் அறிவியல் தொழில்நுட்ப மேம்பாட்டிற்கு வலுவான அடித்தளம் அமைவதோடு, கூட்டாக பணியாற்றவும் வழியேற்பட்டுள்ளது.
தாக்கம்
இந்த ஒப்பந்தப்படி, இருநாடுகளில் உள்ள பள்ளிகள், பல்கலைக் கழகங்கள், கலாச்சார மையங்கள், அறிவியல் மற்றும் தொழில்நுட்ப மையங்கள், சிறப்புக் கல்வி நிறுவனங்கள், உயர் தொழில்நுட்ப நிறுவனங்கள், புதிய நிறுவனங்கள் மற்றும் புதுமை ஆராய்ச்சி மையங்கள் ஆகியவற்றில் இருநாடுகளும் சேர்ந்து செயல்பட வழியேற்பட்டுள்ளது. இந்த நடவடிக்கைகள், புதிய அறிவியல் அறிவை உருவாக்குவதோடு, அறிவுசார் சொத்துக்களை உருவாக்குவது மற்றும் புதிய கண்டுபிடிப்புகள் மற்றும் பொருட்களின் மேம்பாட்டுக்கு இருநாடுகளுக்கும் பயன்படும்.
பின்னணி
2015-ஆம் ஆண்டு டிசம்பர் மாதம் 23, 24 தேதிகளில் பிரதமர் திரு. நரேந்திர மோடி ரஷ்யா பயணம் மேற்கொண்டிருந்தபோது, Sirius கல்வி மையத்தைப் பார்வையிட்டார். அப்போது, ரஷ்ய மாணவர்களை, இந்திய மாணவர்களோடு செயல்பட அழைப்பதென முடிவு செய்யப்பட்டது. அதற்கேற்ப இந்த ஆண்டு அக்டோபர் மாதம் முதல் வாரத்தில் ரஷ்ய அதிபர் திரு. விளாடிமிர் புட்டின், இந்தியா வருவதற்கு முன்னர், 10 ரஷ்ய மாணவர்கள் இந்திய மாணவர்களோடு தில்லி இந்திய தொழில்நுட்பக் கழகத்தில் உள்ள அடல் ஆராய்ச்சி மையத்தில் பணிபுரிந்தனர். சுகாதாரத்துறை, விண்வெளி தொழில்நுட்பத் துறை, தூய்மையான தொழில்நுட்பம், வேளாண் தொழில்நுட்பம் மற்றும் திறமைவாய்ந்த போக்குவரத்து உள்ளிட்ட துறைகளில் புதுமையான அம்சங்கள் குறித்து ஆய்வு மேற்கொண்டனர். இந்தத் துறைகளில் உருவாக்கப்பட்ட மாதிரி தொழில்நுட்ப அமைப்புகள், பிரதமர் திரு. நரேந்திர மோடி, ரஷ்ய அதிபர் திரு. விளாடிமிர் புட்டின் ஆகியோர் முன்பு காட்சிக்காக வைக்கப்பட்டது..
வணிகம் மற்றும் தொழில்துறை அமைச்சகம்
அரசுத் துறைகளில் 22,000க்கும் மேற்பட்ட பணி இணக்கம் தொடர்பான சுமைகள் குறைப்பு
அரசுத் துறைகளில் 22,000க்கும் மேற்பட்ட பணி இணக்கச் சுமைகள் குறைக்கப்பட்டுள்ளதாக மத்திய வர்த்தகம் மற்றும் தொழில்துறை அமைச்சர் திரு.பியூஷ் கோயல் தெரிவித்துள்ளார்.
மத்திய தொழில் வளர்ச்சி மற்றும் உள்நாட்டு வர்த்தக துறை ஏற்பாடு செய்த பணி இணக்கச் சுமைகளைக் குறைப்பது பற்றிய பயிலரங்கில் மத்திய அமைச்சர் திரு பியூஷ் கோயல் இன்று பேசியதாவது:
பணி இணக்கச் சுமைகளைக் குறைப்பதற்காக, மத்திய மற்றும் மாநில அரசுத் துறைகளில் மிகப் பெரிய நடவடிக்கை மேற்கொள்ளப்படுகிறது. தேவையற்ற சட்டங்களை அகற்றுவது, நடைமுறைகளை எளிதாக்குவது, பல செயல்பாடுகளை குற்றமற்றதாக்குவது போன்றவைதான் இந்தப் பணியின் நோக்கம்.
வர்த்தகத்துக்கான தடைகளை நீக்கி, அவற்றுக்கு சிவப்பு கம்பளம் விரிப்பதில் பிரதமர் திரு நரேந்திர மோடியின் தலைமையின் கீழ் மத்திய அரசு வெற்றி கண்டுள்ளது.
முன்பு, ஏராளமான ஒழுங்குமுறை விதிகள், பணி இணக்கங்கள், முதலீட்டாளர்களுக்கு தயக்கத்தை ஏற்படுத்தின. தற்போது, தொழில் முனைவோர்களுக்கு சாதகமான சூழல் உருவாக்கப்பட்டுள்ளது.
தேசிய ஒற்றைச் சாளர முறை இணையளத்தில் மத்திய அரசின் 18 துறைகள் மற்றும் 9 மாநிலங்களின் ஒப்புதல்கள் இடம் பெற்றுள்ளன. மத்திய அரசின் மேலும் 14 துறைகளும், 5 மாநிலங்களும் இந்த இணையதளத்தில் இந்த ஆண்டு இறுதிக்குள் சேர்க்கப்படும்.
அனைத்துத் தரப்பினருடனும் ஆலோசனையுடன் கூடிய அணுகுமுறை மூலம் தடைகளை சரியான நேரத்தில் அடையாளம் கண்டு அகற்றப்படுகின்றன.
இவ்வாறு மத்திய அமைச்சர் திரு பியூஷ் கோயல் கூறினார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1758949
=----
(Visitor Counter : 240
புவி அறிவியல் அமைச்சகம்
அனைத்திந்திய வானிலை தகவல் சுருக்கம் மற்றும் முன்னறிவிப்பு
இந்திய வானிலை ஆய்வுத் துறையின் தேசிய வானிலை முன்னறிவிப்பு மையம், அடுத்த ஐந்து நாட்களுக்கு வெளியிட்டுள்ள தகவல் சுருக்கமும் அனைத்திந்திய வானிலை முன்னறிவிப்பும் வருமாறு:தெற்கு அந்தமான் கடல் மற்றும் அதன் சுற்று வட்டாரப் பகுதிகளில் அடுத்த 48 மணி நேரத்தில் ஒரு குறைந்த காற்றழுத்தப் பகுதி உருவாக வாய்ப்புகள் அதிகம் உள்ளன. அதைத் தொடர்ந்த 48 மணி நேரத்தில் அது இன்னும் பலமடைந்து காற்றழுத்தத் தாழ்வு நிலையாக மாறி, அதற்குப் பின் இன்னும் வலுப்பெற வாய்ப்புகள் அதிகமுள்ளன.
மே 01இல் இருந்து 03 வரை வடக்கு வடமேற்கு திசை நோக்கியும், அதன் பிறகு வடக்கு வடகிழக்கு திசையில் மியன்மார் வங்கதேசக் கடற்கரையை நோக்கியும் செல்ல வாய்ப்புகள் மிக அதிகம் உள்ளன.
02 மே அன்று மிக முதல் மிக அதிகமான மழை வரை நிகோபார் தீவுகளிலும், 01, 03 ஆகிய தினங்களில் அதே பிராந்தியத்தில் உள்ள சில பகுதிகளில் அதிக மழை பெய்யவும் வாய்ப்புகள் உள்ளன.இந்தக் காற்றழுத்தத் தாழ்வுப்பகுதி/காற்று இடை நிறுத்தத்தின் காரணமாக இந்திய தீபகற்பத்தில், அடுத்த இரு நாட்களுக்கு கேரளா, மாஹேவிலும், மகாராஷ்டிரா, கோவா மற்றும் கர்நாடகாவின் வட உள்பகுதிகளில் 29 ஏப்ரல் முதல் 01 மே வரையிலும், விட்டு விட்டும், பரவலாகவும் மழை/இடியுடன் கூடிய மழை பெய்யக்கூடும்.
(Visitor Counter : 101
சிறப்பு சேவைகள் மற்றும் கட்டுரைகள்
திருச்சி என்.ஐ.டி-யின், வருடாந்திர மாரத்தான் போட்டியில், 2500க்கும் மேற்பட்ட மாணவர்கள் பங்கேற்பு
திருச்சி தேசிய தொழில்நுட்பக் கழகத்தின்  வருடாந்திர விளையாட்டு நிகழ்ச்சியான ஸ்போர்ட்ஸ் ஃபெட் 2023 இன் முதன்மை நிகழ்வான மாரத்தான் போட்டியை, நிறுவனத்தின் விளையாட்டுக் குழுவும், முன்னாள் மாணவர்கள் சங்கமும் இணைந்து செப்டம்பர் 8, 2023 அன்று நடத்தின. நிறுவனத்தின் வைரவிழா ஆண்டு கொண்டாட்டத்தின் ஒரு பகுதியாக இந்த நிகழ்ச்சி நடைபெற்றது.
புகழ்பெற்ற 10 கி.மீ ஓட்டம், ஆண்டுதோறும் நடைபெறும் மிகப்பெரிய நிகழ்வுகளில் ஒன்றாக மாறியுள்ளது. மாரத்தானில் பல்வேறு துறைகளைச் சேர்ந்த 2500-க்கும் மேற்பட்ட மாணவ, மாணவிகள் பங்கேற்றனர்.
சிறப்பு விருந்தினரான திருச்சி மாநகர காவல்துறை உதவி ஆணையர் திரு வி. சுரேஷ்குமார், மாரத்தான் ஓட்டத்தை கொடியசைத்துத் தொடங்கி வைத்தார். திருச்சி என்.ஐ.டி நிறுவனத்தின் முன்னாள் மாணவர்  திரு திருப்பூமி பாலுசாமி கௌரவ விருந்தினராகக் கலந்து கொண்டார். இந்நிறுவனத்தின் இயக்குநர் டாக்டர் ஜி. அகிலா, இதுபோன்ற நிகழ்ச்சிகளில் பங்கேற்க மாணவர்களை ஊக்குவித்தார். 2023-24-ம் ஆண்டுக்கான மாரத்தான் போட்டியில் வேதிப் பொறியியல் துறையைச் சேர்ந்த எல். அனுபவ், கட்டிடக்கலைத் துறையைச் சேர்ந்த ரிதி ஆகியோர் வெற்றியாளர்களாக அறிவிக்கப்பட்டனர்., ஆசிரியர் நலத்துறைத் தலைவர் திரு குமரேசன், மாணவர் நலத்துறைத் தலைவர் முனைவர் இரா. கார்வேம்பு, ஒருங்கிணைப்பாளர்கள் முனைவர் அ. சாலமன் ராஜா, திரு டேல்லி கிருஷ்ணன் மற்றும் விளையாட்டு அதிகாரிகள் நிகழ்ச்சியில் கலந்து கொண்டனர்.
ஆயுஷ்
டெல்லி போலீஸ் குடும்பங்களின் வீட்டு வாசலுக்கே ஆயுர்வேதத்தை அழைத்து வர ‘தன்வந்தரி ராத்’ தொடங்கப்படுகிறது
டெல்லி காவல்துறையின் குடியிருப்புப் பகுதிகளில் ஆயுர்வேதத் தடுப்பு மற்றும் ஊக்குவிப்பு சுகாதாரச் சேவைகளை விரிவுபடுத்துவதற்காக, அகில இந்திய ஆயுர்வேத நிறுவனம்  மற்றும் டெல்லி காவல்துறை இடையே புரிந்துணர்வு ஒப்பந்தம் இன்று கையெழுத்தானது. இந்தச் சேவைகள் ‘தன்வந்தரி ராத்’ மற்றும் போலிஸ் ஆரோக்கிய மையங்கள் என்ற மொபைல் பிரிவு மூலம் வழங்கப்பட உள்ளதுடன், ஆயுஷ் அமைச்சகத்தின் ஆதரவுடன் அகில இந்திய ஆயுர்வேத நிறுவனத்தால்  வழங்கப்பட உள்ளது.
ஆயுஷ் மற்றும் தில்லி காவல்துறை அமைச்சகத்தின் கீழ் உள்ள ஒரு தன்னாட்சி நிறுவனமான, அகில இந்திய ஆயுர்வேத நிறுவனத்தின்  கூட்டு முயற்சியான ஆயுரக்க்ஷா, ஆயுர்வேத நோய் எதிர்ப்பு சக்தி அதிகரிக்கும் நடவடிக்கைகள் மூலம் டெல்லி போலீஸ் போன்ற முன்னணி கோவிட் செயல் வீரர்களின் ஆரோக்கியத்தைப் பராமரிப்பதை நோக்கமாகக் கொண்டுள்ளது. இந்தத் திட்டத்தின் தொடர்ச்சியாக, ஆயுர்வேதத் தடுப்பு மற்றும் ஊக்குவிப்பு சுகாதாரப் பராமரிப்பு இப்போது டெல்லி காவல்துறையினரின் குடும்பங்களுக்கு விரிவுபடுத்தத் திட்டமிடப்பட்டுள்ளது.
2 மாத காலப்பகுதியில் கிட்டத்தட்ட 80,000 காவல் துறையினருக்கு, ஆயுராக்ஷா கிட்களை விநியோகித்த பின்னர், டெல்லி காவல்துறையினரில் கோவிட்-19 இன் இறப்பு விகிதமும், நோய்த் தொற்றால் பாதிப்பும் கணிசமாகக் குறைக்கப்பட்டுள்ளது என்று ஆயுஷ் அமைச்சகத்தின் கூடுதல் செயலாளர் திரு. பிரமோத் குமார் பதக் தெரிவித்தார்.
மத்திய பணியாளர் தேர்வாணையம்
மத்திய அரசு பணியாளர் தேர்வாணையம் பல்வேறு பணிகளுக்கு பணியாளர்களை தேர்வு செய்துள்ளது
மத்திய அரசு பணியாளர் தேர்வாணையம், பல்வேறு பணிகளுக்கான பணியாளர்களை சேர்ப்பதற்கு கடந்த ஜூன் மாதம் தேர்வு செய்துள்ளது. தேர்வு செய்யப்பட்ட விண்ணப்பதாரர்களுக்கு தனித்தனியாக தபால் மூலம் தகவல் தெரிவிக்கப்பட்டுள்ளது. தேர்வானவர்களின் விவரங்களைத் தெரிந்து கொள்ள இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1843696
சுகாதாரம் மற்றும் குடும்ப நலத்துறை அமைச்சகம்
மின் மருந்தகங்கள் எனப்படும் இ-பார்மசி தளங்கள் தொடர்பான புதிய தகவல்
இணையதள மருந்து விற்பனையில் ஈடுபட்டுள்ள பல்வேறு நிறுவனங்களுக்கு மத்திய மருந்துகள் தரக்கட்டுப்பாட்டு அமைப்பான சிடிஎஸ்சிஓ விளக்கம் கேட்டு நோட்டீஸ் அனுப்பி இருந்தது. அதற்கு பதில் அளித்துள்ள அந்த நிறுவனங்கள், வாடிக்கையாளர்களுக்கு மருந்து தயாரிப்புகளை விற்பனை செய்வதற்கான தளமாக செயல்படுவதாகவும், வாடிக்கையாளர்kள் மற்றும் உரிமம் பெற்ற மருந்தகங்களை இணைக்கும் இடைத்தரகராக செயல்படுவதாகவும் தெரிவித்துள்ளன.
இணையதள மருந்து விற்பனையை முழுமையாக முறைப்படுத்தும் பொருட்டு, 1945 ஆம் ஆண்டு மருந்துகள் மற்றும் அழகுசாதனப் பொருட்கள் விதிகளில் திருத்தம் செய்வதற்கு வரைவு விதிகளை 28 ஆகஸ்ட் 2018 அன்று அரசு வெளியிட்டது.
இந்த வரைவு விதிகளில் இ-மருந்தகம் எனப்படும் மின் மருந்தக தளத்தைப் பதிவு செய்தல், இ-மருந்தகத்தை அவ்வப்போது ஆய்வு செய்தல், இ-மருந்தகம் மூலம் மருந்துகளை விநியோகம் அல்லது விற்பனை செய்வதற்கான நடைமுறை, இ-மருந்தகம் மூலம் மருந்துகளை விளம்பரப்படுத்துவதைத் தடை செய்தல், குறை தீர்த்தல் அமைப்பு, இ-மருந்தகத்தை கண்காணித்தல் போன்ற விதிகள் உள்ளன.
மத்திய சுகாதாரம் மற்றும் குடும்ப நலத்துறை இணையமைச்சர் பேராசிரியர் திரு எஸ்.பி.பாகெல் மாநிலங்களவையில் இன்று எழுத்துப்பூர்வமாக அளித்த பதிலில் இதனைத் தெரிவித்துள்ளார்.
பாதுகாப்பு அமைச்சகம்
ரபேல் விமானங்களை இந்திய விமானப்படையில் இணைக்கும் நிகழ்வு
ரபேல் விமானங்களை இந்திய விமானப்படையில் முறைப்படி இணைக்கும் நிகழ்வு 2020 செப்டம்பர் 10 அன்று அம்பாலா விமானப்படை தளத்தில் நடைபெறும்.
தங்க அம்புகள் எனப்படும் 17-வது படைப்பிரிவில் இந்த விமானங்கள் சேர்க்கப்படும். பாதுகாப்பு அமைச்சர் திரு ராஜ்நாத் சிங் மற்றும் பிரான்சு ராணுவ அமைச்சர் திருமிகு புளோரென்ஸ் பார்லி ஆகியோர் இந்த நிகழ்ச்சியில் சிறப்பு விருந்தினர்களாக பங்கேற்பாளர்கள்.
முப்படைகளின் தலைமை தளபதி ஜெனரல் பிபின் ராவத், விமானப்படை தளபதி திரு ஆர் கே எஸ் பதூரியா, பாதுகாப்பு செயலாளர் டாக்டர் அஜய் குமார் மற்றும் உயரதிகாரிகள் இதில் கலந்து கொள்கின்றனர்.
பிரான்சில் இருந்து புறப்பட்ட முதல் ஐந்து ரபேல் விமானங்கள் 2020 ஜூலை 27 அன்று அம்பாலா விமான தளத்தை வந்தடைந்தன.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1652563
(Visitor Counter : 127